Putri Isnari

Putri Isnari (lahèr tangghâl 03 Jânuwari 2004) èngghi panèka penyanyè ḍangḍut ḍâri bhângsa Inḍonèsia. Putri tamaso' juara 2 D'Academy sè kapèng 4 ḍâri kotta Balikpapan.

 Karèr 
Putri Isnari sè ḍâri Balikpapan tamaso' sala sèttong peserta Ḍangḍut Academy 4 Indosiar. Na'kana ngoḍâ sè raddhin panèka noro' lomba è Makassar saamponna ampon lolos è Balikpapan. Putri kodhu noro' kapal bâbâ selama 13 Jhâm kaangghuy ḍâpa' ka Makassar. Èkancaè sareng èbhuna, Putri tampil kalabân percaya diri. Hasèlna, laghu Magadir sè èkanyanyè sareng Putri bisa dhâddhi sabâb salèrana ngaollè Golden Ticket. Kalabân noro' kapal bâbâ kaangghuy noro' lomba panèka sè èpabâḍâ è Makassar., Putri Isnari ènyata'aghi lulus maso' 35 bessar. Orèng seppona sareng kalowargana sè abherengè cè' banggana. Napa polè maghârsarè sè bâḍâ è RT 48 Kelurahan Baru Tengah, sè kennal ḍâ' Putri mènangka orèng sè segghut tampil anyanyè ḍâlem samacemma lomba musik ḍangḍut tor salèrana asalna ḍâri kalowarga sè sabiyasa. Ramana alako dhâddhi tokang bèca' sè ngangko' râng-bhârâng tor salèrana tamaso' ana' sè nomer bellu' ḍâri sanga' satarètanan.Melvina Tionardus dan Andi Muttya Keteng Pangerang . "Profil Putri Isnari, Juara 2 Ajang D'Academy Musim 4" . Kompas. 2024-04-19. Aksès 2026-01-16.

Ta' ghun ro'-noro' kaka'na, Putri jughân èkennal karana segghut ngennèng lomba anyanyè dangdut è kottha Minyak. Saongghuna anyanyè ḍangḍut ampon èlakonè sajjhek salèrana ghi' bâḍâ è kellas 4 SD.Sania Mashabi dan Tri Susanto Setiawan. "Profil Putri Isnari, Penyanyi Dangdut asal Balikpapan" . Kompas. 2023-07-31. Aksès 2026-01-16.  Salèrana nyarètaaghi awwâlna bisa noro' lomba, èmolaè karana ta' niat pareppa'an amaèn è ḍunia maya. Karana ampon rejhekkèna, èbhuna sareng kaka'na sè segghut ngajhek kaangghuy mangghung ampon siap abhârengngè. Kalabân pessè sè salèrana sèmpen, tello' orèng kasebbhut mangkat ka Makassar. Maskè lomba panèka tamaso' lomba lu-ghâlluna sè ètoro'è, salèrna ta' ngitèk sama sakalè. Nalèkana ampon ḍâpa' ka Makassar, Putri, èbhuna, sareng kaka'na ngampong è compo'na lâ-bhâlâna. Prosès lomba ampon èmolaè kalabân juri sè ampon ngaghunghè nyama tor ècatet mènangka dhâddhi juri DA. Akadhi Iis Dahlia, Benigno, sareng Nassar. Laghu sè èkalontaaghi sareng Rita Sugiarto sè ajuḍul Jherrâ ènyanyèaghi kalabân samporna.

 Sombher